CELEX: 62011CN0530
Language: sk
Date: 2011-10-18 00:00:00
Title: Vec C-530/11: Žaloba podaná 18. októbra 2011 — Európska komisia/Spojené kráľovstvo Veľkej Británie a Severného Írska

11.2.2012   
            
            
               SK
            
            
               Úradný vestník Európskej únie
            
            
               C 39/7
            
         Žaloba podaná 18. októbra 2011 — Európska komisia/Spojené kráľovstvo Veľkej Británie a Severného Írska
   (Vec C-530/11)
   2012/C 39/11
   Jazyk konania: angličtina
   
      Účastníci konania
   
   
      Žalobkyňa: Európska komisia (v zastúpení: P. Oliver, L. Armati, splnomocnení zástupcovia)
   
      Žalovaný: Spojené kráľovstvo Veľkej Británie a Severného Írska
   
      Návrhy žalobkyne
   
   Žalobkyňa navrhuje, aby Súdny dvor:
   
               —
            
            
               rozhodol, že Spojené kráľovstvo si tým, že neprebralo v plnom rozsahu a nesprávne uplatnilo článok 3 ods. 7 a článok 4 ods. 4 smernice Európskeho parlamentu a Rady 2003/35/ES (1), ktorou sa ustanovuje účasť verejnosti pri navrhovaní určitých plánov a programov týkajúcich sa životného prostredia, a ktorou sa menia a dopĺňajú s ohľadom na účasť verejnosti a prístup k spravodlivosti, smernice Rady 85/337/EHS (2) a 96/61/ES (3), nesplnilo povinnosti, ktoré mu vyplývajú z uvedenej smernice,
            
         
               —
            
            
               zaviazal Spojené kráľovstvo Veľkej Británie a Severného Írska na náhradu trov konania.
            
         
      Žalobné dôvody a hlavné tvrdenia
   
   Podľa článku 3 ods. 7 a článku 4 ods. 4 smernice Európskeho parlamentu a Rady 2003/35/ES súdne konania týkajúce sa životného prostredia nesmú byť nedostupne drahé. Tým sa vkladá článok 9 ods. 4 Aarhuského dohovoru o prístupe k informáciám, účasti verejnosti na rozhodovacom procese a prístupe k spravodlivosti v záležitostiach životného prostredia, ktorý bol uzavretý s Úniou a väčšinou členských štátov.
   Komisia tvrdí, že Spojené kráľovstvo neprebralo tieto ustanovenia do všetkých troch svojich jurisdikcií (Anglicko a Wales, Škótsko a Severné Írsko).
   Komisia na základe analýzy pravidiel a praxe, ktoré sa uplatňujú v týchto jurisdikciách, a na základe preskúmania pojmu „nedostupne drahé“ konania takisto tvrdí, že Spojené kráľovstvo nesprávne uplatnilo tieto ustanovenia.
   
      (1)  Smernica Európskeho parlamentu a Rady 2003/35/ES z 26. mája 2003, ktorou sa ustanovuje účasť verejnosti pri navrhovaní určitých plánov a programov týkajúcich sa životného prostredia, a ktorou sa menia a dopĺňajú s ohľadom na účasť verejnosti a prístup k spravodlivosti, smernice Rady 85/337/EHS a 96/61/ES — stanovisko Komisie (Ú. v. EÚ L 156, s. 17; Mim. vyd. 15/007, s. 466).
   
      (2)  Smernica Rady 85/337/EHS z 27. júna 1985 o posudzovaní vplyvov určitých verejných a súkromných projektov na životné prostredie (Ú. v. ES L 175, s. 40; Mim. vyd. 15/001, s. 248).
   
      (3)  Smernica Rady 96/61/ES z 24. septembra 1996 o integrovanej prevencii a kontrole znečisťovania životného prostredia (Ú. v. ES L 257, s. 26; Mim. vyd. 15/003, s. 80).